Odd Børretzen
Store norske leksikon,Språk og litteratur,Norsk og samisk litteratur,Nyere norsk litteratur
Odd Børretzen var en norsk tegner, forfatter, radiokåsør og artist. Børretzens underfundige tekster og svært spesielle tegninger utgjør en egen form for humor som gleder mange lesere. Børretzen var også kjent for sine mange radio- og TV-opptredener som pensjonist Braathen fra gamle Hammersborg.
Børretzen har blant annet utgitt:   Det norske folks bedrøvelige liv og historie (1968)  – andre norske folkeeventyr (1975)  Reisen til Europas indre (1975)  Kristian Kvart og jeg (1980)  Adam, Christofer Columbus, Henrik Ibsen og andre store oppdagere (1983)  Berus Eder (1985)  Hvordan forstå og bruke en nordmann (1991)  Min barndoms verden (1997, filmatisert som Da jeg traff Jesus....med sprettert i 2000)  Mannen som ikke ville stå opp (2004, barnebok, illustrert av sønnen Ole Jacob Børretzen) Børretzen gjorde plateinnspillinger sammen med blant andre Julius Hougen og Alf Cranner, og fra midten av 1990-årene hadde han stor suksess i samarbeid med gitaristen og komponisten Lars Martin Myhre, blant annet på albumene Noen ganger er det all right (1995) og Vintersang (1997). Samlealbumet Odd Børretzens mest ålreite kom i 1998, og i 2002 fortsatte både kritiker- og publikumssuksessen med Kelner!. Les mer i Store norske leksikon Odd Børretzen i Norsk biografisk leksikon